Държавен вестник, бр. 104, 2024 г., стр. 17

БРОЙ  104	
Д Ъ Р Ж А В Е Н  В Е С Т Н И К 	
СТР.  17   
матично за нов тригодишен период, освен ако 
някоя от Страните не пожелае да прекрати 
срока му на действие с шестмесечно писмено 
предизвестие преди крайния срок.
2. В случай че действието на Споразуме­
нието бъде продължено, всяка от Страните по 
всяко време може да уведоми писмено другата 
Страна за намерението си да прекрати Спо­
разумението. В този случай Споразумението 
се прекратява шест месеца след получаването 
на писменото уведомление от другата Страна, 
като изпълнението на започнали вече съв­
местни инициативи и образователни дейности 
продължава до тяхното приключване.
Подписано в Ханой на 25.11.2024 г. в два 
оригинални екземпляра, всеки от които на 
български, виетнамски и английски език, 
като и трите текста имат еднаква сила. В 
случай на различия в тълкуването меродавен 
е английският текст.
За правителството на
Република България:
Галин Цоков,
министър на 
образованието 
и науката
За правителството на
Социалистическа 
република Виетнам:
Нгуеин Ком Шън,
министър на 
образованието и 
подготовката
7799
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 10 от 2009 г. за условията, реда, механизма 
и критериите за заплащане от Националната 
здравноосигурителна каса на лекарствени 
продукти, медицински изделия и на диетични 
храни за специални медицински цели и на по­
мощни средства, приспособления, съоръжения 
и медицински изделия за хората с увреждания, 
договаряне на отстъпки и възстановяване 
на превишените средства при прилагане 
на механизъм, гарантиращ предвидимост и 
устойчивост на бюджета на НЗОК (обн., ДВ, 
бр. 24 от 2009 г.; изм. и доп., бр. 34, 38 и 40 
от 2009 г., бр. 9 от 2010 г., бр. 67 от 2011 г., 
бр. 49 от 2012 г., бр. 48 от 2014 г., бр. 30 и 62 
от 2015 г., бр. 44 от 2016 г., бр. 89 от 2017 г., 
бр. 95 от 2018 г., бр. 17 и 47 от 2019 г., бр. 19 от 
2020 г.; изм. с Решение № 9042 от 8.07.2020 г. 
на ВАС на Република България – бр. 104 от 
2020 г.; изм. и доп., бр. 106 от 2020 г., бр. 73 
и 109 от 2021 г., бр. 26 и 49 от 2022 г., бр. 100 
от 2023 г. и бр. 43 от 2024 г.)
§ 1. В чл. 10ж се създава ал. 1м:
„(1м) За лекарствен продукт, за който 
референтната стойност се изчислява чрез 
групиране, в което не участват лекарствени 
продукти на същия или на друг/и притежа­
тели на разрешение за употреба, и за който 
през предходното шестмесечие по ал. 1ж е 
настъпило увеличение на утвърдената цена 
по чл. 261а, ал. 1 от ЗЛПХМ и/или увеличе­
ние на стойността на опаковка, изчислена на 
база референтната стойност, НЗОК заплаща 
продукта на стойността, на която е доставен 
на съответния изпълнител на болнична ме­
дицинска помощ, ако същата е по-ниска от 
максималната стойност по чл. 45, ал. 30 от 
ЗЗО. В случай че стойността, на която лекар­
ственият продукт е доставен на съответния 
изпълнител на болнична медицинска помощ, е 
по-висока от максималната стойност по чл. 45, 
ал. 30 от ЗЗО, НЗОК заплаща лекарствения 
продукт по посочената максимална стойност. 
Заплащането по този ред се осъществява до 
изтичане на 6 месеца от публикуване в ПЛС 
по чл. 262, ал. 6, т. 2 на увеличение на утвър­
дената цена по чл. 261а, ал. 1 от ЗЛПХМ и/
или увеличение на стойността на опаковка, 
изчислена на база референтната стойност за 
съответния лекарствен продукт.“
§ 2. В глава трета раздел II се изменя така:
„Раздел II
Условия, ред, механизъм и критерии за за­
плащане на диетични храни за специални 
медицински цели
Чл. 18. (1) Националната здравноосигури­
телна каса заплаща за домашно лечение на 
територията на страната ДХСМЦ по чл. 1, 
т. 7, които отговарят на следните условия:
1. имат регистрация от министъра на 
здравеопазването на основание чл. 76, ал. 1 
от Закона за храните;
2. включени са в публичния регистър на 
Министерството на здравеопазването по 
чл. 24, ал. 2, т. 2 от Закона за храните за 
пуснатите на пазара ДХСМЦ;
3. предназначени са за заболявания, опре­
делени в списъка по чл. 45, ал. 4 ЗЗО;
4. заплащат се чрез съответните системи 
за заплащане с публични средства в поне три 
от държавите – членки на Европейския съюз, 
при същите индикации или заболявания или 
са заплащани от НЗОК през последните 5 
години;
5. включени са в Списък с диетични храни 
за специални медицински цели, заплащани 
напълно или частично от НЗОК, определян 
ежегодно от Надзорния съвет на НЗОК по 
реда на този раздел.
(2) Националната здравноосигурителна 
каса заплаща за ДХСМЦ по ал. 1, за единица 
вещество или определена месечна стойност.
Чл. 18а. (1) Процедурата по договаряне на 
ДХСМЦ, които ще се включат в списъка по 
чл. 18, ал. 1, т. 5, и определяне на стойността 
за единица вещество или месечна стойност, 
по които НЗОК ще ги заплаща, се провежда 
ежегодно.
(2) Процедурата по ал. 1 се извършва 
на основата на спецификация за изготвяне 
на списък с диетични храни за специални